Երեկ վարչապետ Կարեն Կարապետյանն իր սիրելի լրատվամիջոցներից մեկին հարցազրույց է տվել։ Խոսել է բավականին անկեղծ, ինչպես սովորաբար է խոսում, պատասխանել է բոլոր հարցերին, հուշերի գիրկն է ընկել, տեսական դատողություններ արել, պատմել իր նախասիրությունների մասին։ Մի խոսքով՝ նման հարցազրույց կարելի էր տալ վարչապետ, անգամ քաղաքապետ նշանակվելու առաջին շրջանում, երբ հանրությունը ծանոթ չէր Կարեն Կարապետյան գործչին եւ կարող էր հետաքրքրվել, թե նորանշանակն ինչ է մտածում հայկական մաթեմատիկական դպրոցի կամ շատ փող ունենալու մասին, ինչ կյանքի ուղի է անցել, ինչպես է հարստացել, ինչու է խուսափում անձնական թեմաներով խոսելուց եւ այլն։